text: РЕГЛАМЕНТ (ЕС) № 1065/2013 НА КОМИСИЯТА
  от 30 октомври 2013 година
  за изменение на приложение III към Регламент (ЕО) № 110/2008 на Европейския парламент и на Съвета относно определението, описанието, представянето, етикетирането и защитата на географските указания на спиртните напитки
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета (1), и по-специално член 17, параграф 8 от него,
  като има предвид, че:
  (1)
  Република Перу подаде заявление за регистрация на „Pisco“ като географско указание в приложение III към Регламент (ЕО) № 110/2008 в съответствие с процедурата, предвидена в член 17, параграф 1 от посочения регламент. „Pisco“ представлява традиционна плодова спиртна напитка, произвеждана в Перу чрез ферментация и дестилация на грозде.
  (2)
  Основните спецификации на техническото досие на „Pisco“ бяха публикувани в Официален вестник на Европейския съюз (2) за целите на процедурата по възражение съгласно член 17, параграф 6 от Регламент (ЕО) № 110/2008. Тъй като Комисията не получи възражение в съответствие с член 17, параграф 7 от Регламент (ЕО) № 110/2008, наименованието следва да бъде включено в приложение III към посочения регламент.
  (3)
  Съгласно Споразумението за асоцииране между Европейската общност и нейните държави членки, от една страна, и Република Чили, от друга, одобрено с Решение 2002/979/ЕО на Съвета (3), „Pisco“ е защитено наименование за произход за спиртни напитки с произход от Чили. Следователно е необходимо да се уточни, че защитеното географско указание „Pisco“ за продукти с произход от Перу не затруднява употребата на това наименование за продукти с произход от Чили.
  (4)
  Поради това Регламент (ЕО) № 110/2008 следва да бъде съответно изменен.
  (5)
  Мерките, предвидени в настоящия регламент, са в съответствие със становището на Комитета по спиртни напитки,
  ПРИЕ НАСТОЯЩИЯ РЕГЛАМЕНТ:
  Член 1
  В приложение III към Регламент (ЕО) № 110/2008 в категория на продукта „9. Плодова дестилатна спиртна напитка“ се добавя следният текст:
  „Pisco (4)
  Перу
  Член 2
  Настоящият регламент влиза в сила в деня след публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 30 октомври 2013 година.